Ur soñj spontus awalch em eus deus Training Day, ur film start kenañ. Mat-tre em boa kavet met feuls ha diaes.  Pa m eus gwelet neuze ur film nevez gant Antoine Fuqua, diwar-benn fliked adarre ha gant Ethan Hawke adarre… Mmmh. Neus ket bet da dortal!  Disheñval mat eus Training Day eo Brooklyns Finest. Ar wech mañ e vez heuliet tri foliser disheñvel. Unan kozh a vo war e leve a-benn nebeut, un tamm laosk ha lezirek. Unan yaouank en deus ezhomm archant evit dilojañ (ur bern bugale en deus hag e wreg a zo klañv abalamour da vouestder an ti), prest eo neuze da laerez archant lous an dramm. Hag un trede hag a zo abaoe meur a vloaz o labourat e-touez metoù an dramm en un doare kuzh, erru eo skuizh ha choant en defe da vezañ ur flik normal evel ar reoù all…  An istorioù na gejont ket kement-se, met sevel a ra kentoch ur sav-poent hollek eus ar pezh a chall bevañ/bezañ poliserien Brooklyn. Gwelet e vez ivez pegen pell emañ ar pennoù-bras eus an dachenn ha pegen sorchennet int gant skeudenn an NYPD er chelaouennoù hag e-touez an dud…  Teñval ha feuls eo choazh, met un tamm yausoch eget Training Day.  Ar skeudenn a  zo brav ha labouret eo diabarzh ar frammoù, da vareoù em eus soñjet e filmoù Wong Kar Wai zoken. Ur film a-feson.